മദ്യലഹരിയില് വാക്തര്ക്കം: വെട്ടേറ്റ് ഒരാള് മരിച്ചു കേണിച്ചിറ: തിരുവോണ നാളില് മദ്യലഹരിയില് ബന്ധുക്കള് തമ്മിലുണ്ടായ വാക്തര്ക്കത്തെ തുടര്ന്നുളള വെട്ടേറ്റ് ഒരാള് മരിച്ചു. പൂതാടി പഞ്ചായത്തിലെ പരപ്പനങ്ങാടി കവളമാക്കല് സജി 50 ആണ് കൊല്ലപ്പെട്ടത്. കത്തിക്കുത്തില് ഗുരുതര പരിക്കേറ്റ ഓട്ടോ ഡ്രൈവര് മാങ്ങോട്ട് അഭിലാഷ്42 കോഴിക്കോട് മെഡിക്കല് കോളജ് ആശുപത്രിയില് ചികിത്സയിലാണ്. ശനിയാഴ്ച രാത്രി 10.30 നാണ് കൊലപാതകം നടന്നത്. തിരുവോണ ദിവസം ബന്ധുവും സുഹൃത്തുക്കളുമായ സജിയും അഭിലാഷും ഉച്ചയ്ക്കു ശേഷം ഒരുമിച്ചിരുന്നു മദ്യപിച്ചിരുന്നു. സന്ധ്യയോടെ ഇവര് തമ്മില് വാക്ക്തര്ക്കമുണ്ടായപ്പോള് നാട്ടുകാര് ഇടപെട്ടിരുന്നു. ഇതിനുശേഷം അഭിലാഷ് സജിയുടെ വീട്ടിലെത്തി വെല്ലുവിളിച്ചു. പിന്നീട് സജി അഭിലാഷിന്റെ വീട്ടിലേക്ക് എത്തുകയും റോഡരികില് വച്ച് അഭിലാഷ് സജിയെ വെട്ടുകയുമായിരുന്നു. ആക്രമണത്തില് അഭിലാഷിനും പരിക്കേറ്റിരുന്നു. ഗുരുതരമായി പരിക്കേറ്റ ഇരുവരേയും കോഴിക്കോട് മെഡിക്കല് കോളജ് ആശുപത്രിയില് പ്രവേശിച്ചങ്കിലും സജി ഇന്നലെ വെളുപ്പിന് മരിച്ചു. സജിയുടെ വലതുകൈ വെട്ടേറ്റ് അറ്റുതൂങ്ങിയ നിലയിലായിരുന്നു വെന്ന് ദൃക്സാക്ഷികള് പറഞ്ഞു. കേണിച്ചിറ പോലീസ് കേസെടുത്തു. മരണമടഞ്ഞ സജിയുടെ ഭാര്യ ബീന. മകള്: ആതിര. മരുമകന്: മിഥുന്.